
Z A P I S N I K
11. sjednice Vijeća Mjesnog odbora Jarun, 13. travnja 2022. u prostorijama Mjesnog odbora Jarun, Hrgovići 57a, s početkom u 19:00 sati


NAZOČNI ČLANOVI VIJEĆA:
[bookmark: _Hlk86829379][bookmark: _Hlk100823711]Mario Devčić, Franjo Klečina, Hrvoje Kuharić, Ljiljana Marks-Šikić, Nikola Peruničić, Krešimir Petlić, Lora Rajić, Vladimir Slošić, Damir Švizer i Petar Vranjković.

NENAZOČNI ČLANOVI VIJEĆA:
Lea Galović.

OSTALI NAZOČNI:
Nema.

Predsjedava: Ljiljana Marks-Šikić, predsjednica Vijeća.
Zapisnik vodi: Lora Rajić, članica Vijeća MO Jarun.

	Predsjednica konstatira da je nazočno 10 od 11 članova Vijeća, što znači da Vijeće može pravovaljano odlučivati te otvara 11. sjednicu Vijeća Mjesnog odbora.

	Vijeće uz 9 glasova ZA i 1 PROTIV prihvaća tekst Zapisnika 10. sjednice Vijeća Mjesnog odbora Jarun, održane 9. ožujka 2022.

	
	Vijeće jednoglasno prihvaća redoslijed točaka dnevnog reda.

	Na prijedlog predsjednice Vijeće jednoglasno utvrđuje dnevni red koji glasi:

DNEVNI RED

1. Rasvjeta na području ulice Bartolići po zahtjevu L.T.
2. Prijedlozi potpredsjednika Vijeća Mjesnog odbora Jarun, Marija Devčića:
a) problem nepropisno parkiranih automobila na križanju Jarunske ulice i ulice Hrgovići
b) uređivanje odvodnih kanala na cesti oko Jarunskoga jezera
c) popravljanje oštećenih stupića na cesti oko Jarunskoga jezera
3. Pitanja, prijedlozi i obavijesti

Ad 1. Rasvjeta na području ulice Bartolići po zahtjevu L.T.
Članovi Vijeća primili su materijal uz poziv.
Predsjednica usmeno informira članove Vijeća o predmetnoj točci dnevnog reda te otvara raspravu. U raspravi sudjeluju: Mario Devčić, Krešimir Petlić i Vladimir Slošić.

Nakon rasprave Vijeće uz 10 glasova ZA i 1 PROTIV donosi






Z A K LJ U Č A K

1. Vijeće Mjesnog odbora Jarun razmatralo je upit  L.T. o jačini LED rasvjete na području ulice Bartolići.

1. Vijeće traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet, Sektora za građenje komunalne infrastrukture i održavanje javnoprometnih površina, javnih objekata i javne rasvjete stručno mišljenje o adekvatnosti LED rasvjete na spomenutoj lokaciji s obzirom na namjenu osvijetljenog prostora.

1. Zaključak dostaviti Vijeću Gradske četvrti Trešnjevka – jug.

Ad 2. Prijedlozi potpredsjednika Vijeća Mjesnog odbora Jarun, Marija Devčića:
a) problem nepropisno parkiranih automobila na križanju Jarunske ulice i ulice Hrgovići
Članovi Vijeća primili su materijal uz poziv.
Potpredsjednik Vijeća Mario Devčić usmeno informira članove Vijeća o predmetnoj točci dnevnog reda te predsjednica otvara raspravu. U raspravi sudjeluju: Hrvoje Kuharić, Ljiljana Marks-Šikić, Nikola Peruničić, Krešimir Petlić i Vladimir Slošić.

Nakon rasprave Vijeće jednoglasno donosi

Z A K LJ U Č A K

1. Vijeće Mjesnog odbora Jarun razmatralo je podnesak potpredsjednika Vijeća Mjesnog odbora Jarun Maria Devčića o nepropisno parkiranim automobilima na križanju Jarunske ulice i Hrgovića kod ulaza u RSC Jarun.

2. Vijeće traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet, Sektora za promet postavljanje betonskih new jersey blokova na predmetnoj lokaciji, na jugozapadnom dijelu raskrižja.

3. Zaključak dostaviti Vijeću Gradske četvrti Trešnjevka – jug.

	b) uređivanje odvodnih kanala na cesti oko Jarunskoga jezera
Članovi Vijeća primili su materijal uz poziv.
Potpredsjednik Vijeća Mario Devčić usmeno informira članove Vijeća o predmetnoj točci dnevnog reda te predsjednica otvara raspravu.
U raspravi sudjeluju: Mario Devčić i Krešimir Petlić.
 
Nakon rasprave Vijeće jednoglasno donosi









Z A K LJ U Č A K

1. Vijeće Mjesnog odbora Jarun razmatralo je upit  potpredsjednika Vijeća Mjesnog odbora Jarun Marija Devčića o uređivanju odvodnih kanala na cesti oko Jarunskog jezera.

2. Vijeće traži da se dostavljeni upit proslijedi prema Ustanovi upravljanje sportskim objektima na nadležno postupanje.

3. Zaključak dostaviti Vijeću Gradske četvrti Trešnjevka – jug.

	c) popravljanje oštećenih stupića na cesti oko Jarunskoga jezera
Članovi Vijeća primili su materijal uz poziv.
Potpredsjednik Vijeća Mario Devčić usmeno informira članove Vijeća o predmetnoj točci dnevnog reda te predsjednica otvara raspravu.
U raspravi sudjeluju: Mario Devčić, Franjo Klečina, Hrvoje Kuharić, Ljiljana Marks-Šikić, Krešimir Petlić, i Vladimir Slošić.

Nakon rasprave Vijeće jednoglasno donosi

Z A K LJ U Č A K

4. Vijeće Mjesnog odbora Jarun razmatralo je podnesak potpredsjednika Vijeća Mjesnog odbora Jarun Maria Devčića o popravljanju oštećenih stupića na cesti oko Jarunskog jezera.

5. Vijeće traži da se dostavljeni podnesak proslijedi prema Ustanovi upravljanje sportskim objektima na nadležno postupanje uz prijedlog da se oštećeni stupići vrate na mjesta gdje nedostaju, odnosno u prvobitno stanje, te da se pronađe rješenje za sprječavanje prelaska osobnih automobila na biciklističku traku u zoni uspornika i pješačkih prijelaza.

6. Zaključak dostaviti Vijeću Gradske četvrti Trešnjevka – jug.


Ad 3. Pitanja, prijedlozi i obavijesti
Predsjednica je obavijestila članove Vijeće o održanom komisijskom očevidu radi sigurnosti pješačkoga i cestovnoga prometa u Kružnoj ulici te na križanju Kružne ulice i Ulice Ferdinanda Budickog i Kružne ulice i Pakoštanske ulice 12. travnja 2022.

Potpredsjednik Mario Devčić obavijestio je članove Vijeća o razgovoru s direktoricom Tržnice Jarun i s vršiteljem dužnosti voditelja ustanove Upravljanje sportskim objektima.

Član Vijeća Nikola Peruničić obavijestio je članove Vijeća o tome da će zamrznuti svoj mandat u Vijeću.

[bookmark: _GoBack]Predsjednica je obavijestila članove Vijeća o tome da g. Vitomir Ivanjek povodom Majčinog dana 8. svibnja poklanja građanima Jaruna koncert na platou Hrgovići 55-61.

Član Vijeća Krešimir Petlić, član školskog odbora Osnovne škole Bartol Kašić, podnio je izvještaj o izboru nove ravnateljice škole.

Budući da više nitko ne traži riječ, predsjednica konstatira da je dnevni red iscrpljen i zaključuje sjednicu.

Sjednica završena u 20:20 sati.

KLASA: 024-08/22-003/806
URBROJ: 251-13-11-15-22-2

Zapisnik sastavila: 							  
Lora Rajić

Predsjednica
Vijeća Mjesnog odbora
Jarun

Ljiljana Marks-Šikić

